ai4bharat/Pralekha huggingface dataset:
শিল্পওবাণিজ্যমন্ত্রক
ভারত, এসসিও মন্ত্রিগোষ্ঠীর অর্থনীতি ও বৈদেশিক বাণিজ্য সংক্রান্ত আলোচনার আয়োজন করেছে
নয়াদিল্লী, ২৮ অক্টোবর, ২০২০
সাংহাই সহযোগিতা সংগঠন র যেসব মন্ত্রীরা বৈদেশিক ব্যবসা-বাণিজ্য ও অর্থের দিকটি দেখেন ভারত আজ তাঁদের নিয়ে ১৯তম বৈঠকের আয়োজন করেছিল।
বৈঠকে কেন্দ্রীয় শিল্প ও বাণিজ্য মন্ত্রী শ্রী পীযূষ গোয়েল কোভিড-১৯ মহামারীর কারণে এসিও গোষ্ঠীভুক্ত দেশগুলিকে এই অঞ্চলের ব্যবসা-বাণিজ্য ও বিনিয়োগ বাড়াতে অংশীদারিত্ব ও আর্থিক শক্তি বৃদ্ধির জন্য আহ্বান জানিয়েছেন। মন্ত্রী বলেছেন, প্রতিটি রাষ্ট্র তার নিজস্ব সভ্যতা ও দর্শনের ওপর ভিত্তি করে নানা পরিকল্পনা করে থাকে। বসুধৈব কুটুম্বকম- সারা বিশ্বকে একটি পরিবার হিসেবে বিবেচনা করার যে মন্ত্র ভারত প্রাচীন যুগ থেকে অনুসরণ করে আসছে, শ্রী গোয়েল এই প্রসঙ্গে সেই বিষয়টি উল্লেখ করেছেন।
বৈঠকে কেন্দ্রীয় শিল্প ও বাণিজ্য প্রতিমন্ত্রী শ্রী হরদীপ সিং পুরি বক্তব্য রাখেন। ভার্চুয়াল এই সম্মেলনে এসসিও-র মহাসচিব ছাড়াও কিরঘিজ প্রজাতন্ত্র, কাজাখস্তান, পাকিস্তান, রাশিয়া, তাজিকিস্তান ও উজবেকিস্তানের মন্ত্রীরা অংশগ্রহণ করেছেন।
এই বৈঠকে ৪টি নথি গৃহিত হয়েছে।
১) কোভিড-১৯এর বিরুদ্ধে ব্যবস্থা নেওয়ার জন্য একটি বিবৃতি। এখানে ওষুধ ও ব্যবসা-বাণিজ্যের ক্ষেত্রে আরও বৃহত্তর সহযোগিতার চাহিদার ওপর গুরুত্ব দেওয়া হয়েছে।
২) এসসিও গোষ্ঠীভুক্ত দেশগুলির মন্ত্রীরা বহুপাক্ষিক বাণিজ্যিক ব্যবস্থার ওপর বিবৃতি দিয়েছেন। এই দেশগুলি সকলেই বিশ্ব বাণিজ্য সংস্থার সদস্য। বিবৃতিতে নিয়ম মেনে বহুস্তরীয় আলোচনার ওপর গুরুত্ব দেওয়া হয়েছে।
৩) মেধা সম্পত্তির অধিকারের ওপর এসসিও-র সহযোগিতার বিষয়ে বিবৃতি। মেধা সম্পত্তির অধিকারের বিষয়ে সহযোগিতা, তথ্যের আদান-প্রদান এবং আন্তর্জাতিক গোষ্ঠীগুলির মধ্যে সহযোগিতার বিষয়টি এই বিবৃতিতে উল্লেখ করা হয়েছে।
৪) অতিক্ষুদ্র, ক্ষুদ্র ও মাঝারি শিল্পোদ্যোগে এসসিও সহযোগিতাকে বৃদ্ধি করার জন্য যে সমঝোতাপত্র স্বাক্ষর করেছিল তা বাস্তবায়নের জন্য গুরুত্ব দেওয়া হয়েছে। এখানে অতি ক্ষুদ্র, ক্ষুদ্র ও মাঝারি শিল্পোদ্যোগে তথ্যের আদান-প্রদান, সম্মেলনের আয়োজন ও গবেষণা এবং দক্ষতা বৃদ্ধির ওপর গুরুত্ব দেওয়া হয়েছে।
বৈঠকের শেষে সমাপ্তি ভাষণে শ্রী গোয়েল বলেছেন, এসসিও-র সদস্যদের মধ্যে একজোট হয়ে কাজ করার বিষয়ে এই বৈঠক অত্যন্ত ফলপ্রসূ হয়েছে।
CG/CB/NS
(Visitor Counter : 146
সারওরসায়নমন্ত্রক
রাজ্য ও কেন্দ্র শাসিত অঞ্চলগুলির জন্য অ্যাম্ফোটেরিসিন-বির আরো ১৯,৪২০টি ভয়েল বরাদ্দ
২১শে মে ২৩৬৮০টি অ্যাম্ফোটেরিসিন-বির ভয়েল বরাদ্দ করা হয়েছে
নতুনদিল্লি, ২৫শে মে, ২০২১
কেন্দ্রীয় সার ও রসায়নমন্ত্রী শ্রী ডি ভি সদানন্দ গৌড়া রাজ্য ও কেন্দ্র শাসিত অঞ্চলগুলির জন্য ২৪শে মে অ্যাম্ফোটেরিসিন-বির আরো ১৯,৪২০টি ভয়েল বরাদ্দর কথা ঘোষণা করেছেন। এর আগে ২১শে মে অ্যাম্ফোটেরিসিন-বির ২৩,৬৮০টি ভয়েল বরাদ্দর কথা ঘোষণা করা হয়েছিল।
CG/CB
(Visitor Counter : 167
দক্ষতাউন্নয়নওশিল্পোদ্যোগমন্ত্রক
স্টার্ট-আপ গ্রামীণ শিল্পোদ্যোগ কর্মসূচি রূপায়ণের জন্য গ্রামোন্নয়ন মন্ত্রকের সঙ্গে এনআইইএসবিইউডি-এর সমঝোতাপত্র স্বাক্ষর
নতুন দিল্লি, ০৭ মার্চ, ২০২২
স্টার্ট-আপ গ্রামীণ শিল্পোদ্যোগ কর্মসূচি সূচনার মাধ্যমে তৃণমূল স্তরে শিল্পোদ্যোগ ক্ষেত্রে উৎসাহদানের জন্য সুস্থায়ী উন্নয়ন মডেলের লক্ষ্যে কেন্দ্রীয় সরকারের দক্ষতা উন্নয়ন ও শিল্পোদ্যোগ মন্ত্রকের আওতাধীন স্বশাসিত সংস্থা শিল্পোদ্যোগ ও ক্ষুদ্র বাণিজ্য উন্নয়নের জাতীয় প্রতিষ্ঠান -এর সঙ্গে গ্রামোন্নয়ন মন্ত্রকের একটি সমঝোতাপত্র স্বাক্ষরিত হয়েছে। স্টার্ট-আপ গ্রামীণ শিল্পোদ্যোগ কর্মসূচি হলো গ্রামোন্নয়ন মন্ত্রকের আওতাধীন দীনদয়াল অন্ত্যোদয় যোজনা-জাতীয় গ্রামীণ জীবন জীবিকা মিশন-এর একটি অংশ। এর লক্ষ্য গ্রামীণ এলাকায় উদ্যোক্তাদের গ্রাম পর্যায়ে কৃষি কাজ নয় এমন ক্ষেত্রে উদ্যোগ স্থাপনে সহায়তা করা। এই প্রকল্প অংশীদারিত্বমূলক পর্যায়ে গ্রামীণ জনগোষ্ঠীকে তাদের বাণিজ্য স্থাপনে সহায়তা এবং স্থিতিশীল না হওয়া পর্যন্ত সম্পূর্ণ সাহায্য করবে। পাশাপাশি আর্থিক সাহায্য ও গ্রামীণ স্তরে কমিউনিটি ক্যাডার তৈরিতেও সাহায্য করবে এই প্রকল্প।
অংশীদারিত্বমূলক গ্রামীণ উদ্যোক্তার আওতায় তাদের উদ্যোগ শুরু করার জন্য ব্যাঙ্কিং ব্যবস্থাপনা সহ মুদ্রা ব্যাঙ্ক থেকে আর্থিক সাহায্যের সুবিধা মিলবে। এই সমঝোতা স্বাক্ষরের অনুষ্ঠানে দক্ষতা উন্নয়ন ও শিল্পোদ্যোগ মন্ত্রকের সচিব শ্রী রাজেশ আগরওয়াল জানিয়েছেন, প্রধানমন্ত্রী শ্রী নরেন্দ্র মোদী যেভাবে ভারতীয়দের চাকরি প্রার্থী থেকে চাকরি দাতা হিসেবে নিজেদের প্রতিষ্ঠা করার স্বপ্ন দেখিয়েছেন তারই অঙ্গ হিসেবে এই উদ্যোগ নেওয়া হয়েছে। এক্ষেত্রে স্টার্ট-আপ গ্রামীণ শিল্পোদ্যোগ কর্মসূচি একটি উদ্ভাবনী ইকো ব্যবস্থাপনা তৈরিতে সাহায্য করবে। তিনি জানান, এই প্রকল্পটি প্রয়োজনীয় আর্থিক সহায়তার পাশাপাশি অন্তর্ভুক্তিমূলক সমাজ গঠনের লক্ষ্যে সকলকে সমান সুযোগ সুবিধা দেবে। এই অংশীদারিত্বমূলক গ্রামীণ জনগোষ্ঠীকে প্রশিক্ষণের সাহায্য এবং তাদের আয় বৃদ্ধির জন্য বিশেষ সুযোগ করে দেবে বলেও উল্লেখ করেন তিনি। শ্রী আগরওয়াল জানান, এতে আত্মনির্ভর ভারত গড়ার পথ প্রশস্ত হবে। তিনি বলেন, গ্রামীণ উদ্যোক্তা দেশের সামগ্রিক অর্থনৈতিক উন্নয়নে একটি গুরুত্বপূর্ণ ভূমিকা পালন করে থাকে। গ্রামীণ বা প্রত্যন্ত ভৌগলিক অঞ্চলে বসবাসকারী লোকেদের জন্য গ্রামীণ উদ্যোক্তাদের মাধ্যমে বিপুল সংখ্যক কর্মসংস্থানের সুযোগ তৈরি করা যেতে পারে বলেও তিনি মন্তব্য করেন।
CG/SS/SKD/
(Visitor Counter : 158
অর্থমন্ত্রক
কেন্দ্রীয় অর্থমন্ত্রী নির্মলা সীতারমনের ৬ সেপ্টেম্বর কলকাতা সফরের সময় প্রেস বিবৃতি
কলকাতা, ৭ সেপ্টেম্বর, ২০১৯
কেন্দ্রীয় অর্থ ও কর্পোরেট বিষয়ক মন্ত্রী শ্রীমতী নির্মলা সীতারমন শুক্রবার ,৬ই সেপ্টেম্বর কলকাতা সফরের সময় পশ্চিমবঙ্গ ও সিকিমের বিভিন্ন রাজস্ব আদায়কারী সংস্থার উচ্চপদস্থ আধিকারিক,বণিক সভাগুলির প্রতিনিধিদের সঙ্গে এক অনুষ্ঠানে মিলিত হন। কেন্দ্রীয় রাজস্ব সচিব ডঃ অজয় ভূষণ পান্ডে, কেন্দ্রীয় প্রত্যক্ষ কর পর্ষদের চেয়ারম্যান শ্রী প্রমোদ চন্দ্র মোদী, কেন্দ্রীয় অপ্রত্যক্ষ কর ও সীমা শুল্ক পর্ষদের চেয়ারম্যান শ্রী প্রণব কুমার দাস তাঁর সফর সঙ্গী ছিলেন।
অর্থমন্ত্রী বণিক সভার প্রতিনিধিদের দেশ গঠনের ভুমিকার প্রশংসা করেন। তিনি তাঁদের আশ্বস্থ করে বলেন, কর ও রাজস্ব আদায়কারী সংস্থাগুলি সম্পদ রক্ষা এবং কর্ম সংস্থান সৃষ্টিতে সাহায্য করবে। এরজন্য করব্যবস্থা এবং করের হারের যথাযথ সরলীকরণ করা হচ্ছে। তিনি বলেন নতুন উদ্যোগ এবং অতি ক্ষুদ্র, ক্ষুদ্র ও মাঝারী শিল্পোদ্যোগীদের সাহায্যর জন্য সরকার অঙ্গীকারবদ্ধ। এই লক্ষ্যে নীতিনির্দেশিকা তৈরির উদ্দেশ্যে তিনি ব্যবসায়ীদের নানা প্রশ্নর জবাব দেন ও তাঁদের মতামত শোনেন।
কেন্দ্রীয় অর্থমন্ত্রী রাজস্ব ব্যবস্থাকে আরো স্বচ্ছ ও আধুনিক করে তুলতে দেশের বিভিন্ন রাজ্য সফর করছেন। সপ্তম দফায় কলকাতা সফরে তিনি রাজস্ব কর্তা,বিভিন্ন বণিক সভার প্রতিনিধি এবং পেশাদার কর পরামর্শদাতাদের সঙ্গে মতবিনিময় করেন। শ্রীমতী সীতারমন দেশ গড়ার কাজে কর সংগ্রহকারীদের ভুমিকার কথা উল্লেখ করেন। তবে তিনি একইসঙ্গে জানান, রাজস্ব দপ্তরগুলিকে এখন জনমুখী পরিষেবা দিতে হবে। রাজস্ব সংগ্রহের লক্ষ্যমাত্রা পূরণের জন্য তাঁরা যেন অতি সক্রিয় না হয়ে ওঠেন। এই প্রসঙ্গে তিনি জানান, আয়কর মূল্যায়নের পদ্ধতির আগামী বিজয়া দশমী থেকে কিছু পরিবর্তন করা হচ্ছে। কর ফাঁকি আটকাতে প্রযুক্তির ব্যবহার বৃদ্ধির সঙ্গে সঙ্গে ‘বিগ ডাটা’র সাহায্য নেওয়া হবে। ক্ষুদ্র এবং মাঝারী ব্যবসায়ীদের সুবিধের জন্য তিনি দপ্তরগুলিকে বার্তালাপ কর্মসূচী আয়োজনের পরামর্শ দেন। এছাড়া পশ্চিমবঙ্গ ও সিকিমের করদাতাদের অতিরিক্ত কর ফেরত এবং নানা অভিযোগের দ্রুত নিষ্পত্তির জন্য আয়কর দপ্তর ও পণ্য পরিষেবা কর দপ্তরের কাজের প্রশংসা করেন।
অনুষ্ঠানে অর্থমন্ত্রী সীমাশুল্ক দপ্তরের মালপত্র স্ক্যান করার এবং ইডিআই ব্যবস্থাপনার সূচনা করেন। এছাড়া তিনি অতি ক্ষুদ্র, ক্ষুদ্র ও মাঝারী শিল্পোদ্যোগীদের সাহায্যর জন্য একটি পুস্তিকা, জিএসটির নানা প্রশ্নের জবাব সম্বলিত ব্যবস্থাপনার জন্য ‘সব কা বিকাশ’ প্রকাশ করেন।
অনুষ্ঠানে স্বাগত ভাষণে কেন্দ্রীয় প্রত্যক্ষ কর পর্ষদের চেয়ারম্যান শ্রী প্রমোদ চন্দ্র মোদী বলেন কর ব্যবস্থার আমুল পরিবর্তন করা হচ্ছে। তবে তিনি এও জানান যারা নিয়মিত কর ফাঁকি দেন তাঁদের বিরুদ্ধে আইন অনুযায়ী ব্যবস্থা নেওয়া হবে। কেন্দ্রীয় অপ্রত্যক্ষ কর ও সীমা শুল্ক পর্ষদের চেয়ারম্যান শ্রী প্রণব কুমার দাস তাঁর ভাষণে বলেন গত আর্থিক বর্ষে জিএসটি সংগ্রহ ১২% বৃদ্ধি পেয়েছে। কেন্দ্রীয় রাজস্ব সচিব ডঃ অজয় ভূষণ পান্ডে জানান, ভারতের ইতিহাসে জিএসটি প্রবর্তনের মাধ্যমে করব্যবস্থায় সব থেকে বড় সংস্কার ঘটানো হয়েছে। ১৭টি কর এবং ২৪টি সেসকে এই করের আওতায় আনা হয়েছে। এর ফলে আন্তর্জাতিক স্তরে সহজে ব্যবসা করার নিরিখে ভারতের স্থান ১০০ থেকে উঠে এসেছে ৭৭এ।
CG/CB
(Visitor Counter : 62
প্রধানমন্ত্রীরদপ্তর
প্রধানমন্ত্রী সিআইএসএফ-এর প্রতিষ্ঠা দিবসের সুবর্ণজয়ন্তী অনুষ্ঠানে যোগদান করলেন
নয়াদিল্লি, ১০ মার্চ, ২০১৯
প্রধানমন্ত্রী শ্রী নরেন্দ্র মোদী আজ উত্তরপ্রদেশের গাজিয়াবাদের ইন্দিরাপুরমে কেন্দ্রীয় শিল্প নিরাপত্তা বাহিনী সিআইএসএফ-এর প্রতিষ্ঠা দিবসের সুবর্ণজয়ন্তী অনুষ্ঠানে যোগ দেন।
তিনি সিআইএসএফ-এর জওয়ানদের কুচকাওয়াজ দেখেন। ভালো কাজে স্বীকৃতি স্বরূপ তিনি বাহিনীর সদস্যদের পুরস্কৃত করেন। প্রধানমন্ত্রী শহীদ স্মৃতিতে পুস্পস্তবক অর্পণ করেন এবং দর্শকদের মন্তব্যের খাতায় স্বাক্ষর করেন।
প্রধানমন্ত্রী সিআইএসএফ জওয়ানদের উদ্দেশে ভাষণ দেন। বাহিনীর সুবর্ণজয়ন্তী উপলক্ষ্যে তিনি তাঁদের অভিনন্দন জানান। দেশের গুরুত্বপূর্ণ প্রতিষ্ঠানে নিরাপত্তা দেওয়ার জন্য তাঁদের ভূমিকার প্রশংসা করেন। নতুন ভারত গঠনে আধুনিক পরিকাঠামোর নিরাপত্তা সিআইএসএফ জওয়ানদের হাতে সুরক্ষিত বলে তিনি মন্তব্য করেন।
প্রধানমন্ত্রী নিরাপত্তা বাহিনীর সদস্যদের সঙ্গে সহযোগিতার জন্য জনগণের কাছে আবেদন জানান। নিরাপত্তা ব্যবস্হায় ভিআইপি সংস্কৃতি বড়ো অন্তরায়। তাই নাগরিকদের সহযোগিতা অত্যন্ত গুরুত্বপূর্ণ। প্রধানমন্ত্রী বিমানবন্দর এবং মেট্রোতে সিআইএসএফ-এর কাজকর্মের প্রদর্শনীর জন্য ডিজিটাল প্রদর্শশালা গড়ার পরামর্শ দেন। এরফলে সাধারণ মানুষের কাছে সিআইএসএফ-এর কাজকর্ম সম্পর্কে সচেতনতা তৈরি হবে।
দেশের গুরুত্বপূর্ণ পরিকাঠামোর নিরাপত্তায় সিআইএসএফ-এর ভূমিকার ভূয়সী প্রশংসা করে প্রধানমন্ত্রী বলেন, বাহিনীর সদস্যরা বিপর্যয় মোকাবিলা, মহিলাদের নিরাপত্তা সহ নানা ক্ষেত্রে তৎপর। এই প্রসঙ্গে প্রধানমন্ত্রী কেরালার বন্যাত্রাণে এবং নেপাল ও হাইতিতে ভূমিকম্পের ত্রাণ কাজে সিআইএসএফ-এর জওয়ানদের ভূমিকার কথা বলেন।
প্রধানমন্ত্রী বলেন, নিরাপত্তা বাহিনীর সদস্যদের সুরক্ষা নিশ্চিত করার ক্ষেত্রে তাঁর সরকার দায়বদ্ধ। এই প্রসঙ্গে বাহিনীগুলির আধুনিকীকরণ এবং তাঁদের নানা কল্যাণমূলক কাজে সরকারের বিভিন্ন উদ্যোগের কথা তিনি উল্লেখ করেন।
প্রধানমন্ত্রী বলেন, সশস্ত্র বাহিনীগুলির কাছে দায়িত্বপালন উৎসবের সমান। জঙ্গি তৎপরতা মোকাবিলায় সিআইএসএফ-এর দায়িত্ব আরও বেড়ে গেছে। তিনি বলেন, সন্ত্রাসবাদকে নির্মূল করতে তাঁর সরকার অঙ্গীকারবদ্ধ।
শ্রী নরেন্দ্র মোদী বলেন, পুলিশ এবং আধা-সামরিক বাহিনীর সদস্যদের আত্ম-বলিদানের স্বীকৃতি এই জাতীয় পুলিশ স্মারক। জাতীয় যুদ্ধ স্মারক এবং জাতীয় পুলিশ স্মারকের মতো সৌধগুলি নিরাপত্তা বাহিনীর আত্মত্যাগের বিষয়ে নাগরিকদের মধ্যে সচেতনতা গড়ে তোলে। সিআইএসএফ বাহিনীতে আরও মহিলা সদস্যের অন্তর্ভুক্তির উদ্যোগের তিনি প্রশংসা করেন।
প্রধানমন্ত্রী বলেন, ভারতের উন্নয়নের সঙ্গে সিআইএসএফ-এর দায়িত্ব সমানভাবে বাড়ছে।
CG/CB/NS
(Visitor Counter : 115
প্রধানমন্ত্রীরদপ্তর
বর্ষীয়ান আমলা তথা সরকারি আধিকারিক ডঃ মঞ্জুলা সুব্রহ্মনিয়মের মৃত্যুতে ব্যথাহত প্রধানমন্ত্রী
নয়াদিল্লি, ১ জানুয়ারি, ২০২৩
“প্রবীণ আমলা তথা অভিজ্ঞ সরকারি আধিকারিক ডঃ মঞ্জুলা সুব্রহ্মনিয়মজির মৃত্যুতে আমি উদ্বিগ্ন। নীতি সম্পর্কিত বিষয়ে তাঁর গভীর জ্ঞান ও অভিজ্ঞতার জন্য তিনি সকলেরই বিশেষ শ্রদ্ধাভাজন ছিলেন। তাঁর দৃষ্টিভঙ্গি ছিল সর্বদাই কর্মপ্রচেষ্টামুখী। আমি মুখ্যমন্ত্রী থাকাকালীন তাঁর সঙ্গে আমার আলাপ-আলোচনার মুহূর্তগুলি আজও স্মরণ করতে পারি। তাঁর পরিবার-পরিজন ও বন্ধুবর্গকে জানাই আমার সমবেদনা। ওঁ শান্তি!”
প্রবীণ আমলা তথা অভিজ্ঞ সরকারি আধিকারিক ডঃ মঞ্জুলা সুব্রহ্মনিয়মের মৃত্যুতে এক ট্যুইট বার্তার মাধ্যমে এইভাবেই শোক প্রকাশ করেছেন প্রধানমন্ত্রী শ্রী নরেন্দ্র মোদী।
(PG/SKD/DM
প্রতিরক্ষামন্ত্রক
প্রতিরক্ষামন্ত্রীর সিয়েচেন হিমবাহ সফর
সিয়েচেন হিমবাহের গৌরবময় ইতিহাসে এক উল্লেখযোগ্য ঘটনা হিসেবে প্রতিরক্ষামন্ত্রী শ্রী রাজনাথ সিং সোমবার বিশ্বের সর্বোচ্চ যুদ্ধক্ষেত্র সফর করেন। এটি ছিল শ্রী সিং-এর প্রথম সিয়াচেন সফর। তুষারাবৃত এই অঞ্চলের থৈইসে বিমানঘাঁটিতে গিয়ে পৌঁছলে প্রতিরক্ষামন্ত্রী ও সেনাপ্রধান জেনারেল বিপিন রাওয়াতকে স্বাগত জানান বাহিনীর উত্তরাঞ্চলীয় কমান্ডের প্রধান লেঃ জেনারেল রনবীর সিং। শুভেচ্ছা বিনিময় এবং এই অঞ্চল সম্পর্কে সংক্ষেপে অবহিত করার পর শ্রী সিং আকাশপথে সিয়াচেন হিমবাহ ঘুরে দেখেন এবং বরফে ঢাকা এক চৌকিতে গিয়ে অবতরণ করেন। এরপর প্রতিরক্ষামন্ত্রী বিশ্বের সর্বোচ্চ এই যুদ্ধক্ষেত্রে মোতায়েন সেনা-জওয়ানদের সঙ্গে মতবিনিময় করেন। সিয়াচেন বেস ক্যাম্পে সেনা-জওয়ানদের উদ্দেশে শ্রী সিং বলেন, ‘সিয়াচেনে মোতায়েন প্রত্যেক সেনাকর্মীর জন্য আমি গর্বিত, যারা আমাদের মাতৃভূমির রক্ষায় আপসহীন ভাবে কাজ করে চলেছেন। সেনাবাহিনীতে যোগদানের মাধ্যমে যে অভিভাবকরা তাদের সন্তানদের দেশের সেবায় পাঠিয়েছেন, আমি তাদের জন্যও গর্বিত। আমি এই অভিভাবকদের সকলকে ব্যক্তিগতভাবে ধন্যবাদ জানিয়ে চিঠি দেব।’
সিয়াচেনে মোতায়েন বীর সেনা-জওয়ানদের সমস্ত প্রতিকূলতাকে উপেক্ষা করে সীমান্ত এলাকার সুরক্ষা এবং দেশবাসীর নিরাপত্তায় যে ভূমিকা আন্তরিকতার সঙ্গে পালন করে চলেছেন, প্রতিরক্ষামন্ত্রী তার প্রশংসা ও অদম্য সংকল্পের কথা বিশেষভাবে উল্লেখ করন। বিশ্বের অন্যতম প্রতিকূল পরিবেশে দেশের স্বার্থে কর্তব্য পালনে সেনা-জওয়ানদের নিষ্ঠার জন্য প্রতিরক্ষা মন্ত্রী আন্তরিক কৃতজ্ঞতা প্রকাশ করেন।
সিয়াচেন হিমবাহে সেনাবাহিনীর দৈনন্দিন কাজকর্ম পরিচালনা সম্পর্কে সরকার সম্পূর্ণ অবগত রয়েছে বলে জানিয়ে প্রতিরক্ষামন্ত্রী সেনা জওয়ানদের আশ্বাস দিয়ে বলেন, তাঁদের যাবতীয় চাহিদা পূরণে সরকারের সমস্তরকম সহযোগিতা অব্যাহত থাকবে।
বীর শহীদ সেনানীদের শ্রদ্ধা জানাতে প্রতিরক্ষামন্ত্রী সিয়াচেন যুদ্ধ স্মারকে পুস্পস্তবক অর্পণ করে মাতৃভূমির প্রতি তাঁদের আত্মবলিদানের কথা স্মরণ করেন।
(Visitor Counter : 51
রাষ্ট্রপতিরসচিবালয়
ডঃ রাজেন্দ্র প্রসাদকে জন্মবার্ষিকীতে শ্রদ্ধা জানালেন রাষ্ট্রপতি
নয়াদিল্লি, ৩ ডিসেম্বর, ২০১৯
রাষ্ট্রপতি শ্রী রামনাথ কোবিন্দ আজ রাষ্ট্রপতি ভবনে এক অনুষ্ঠানে ভারতের প্রথম রাষ্ট্রপতি ডঃ রাজেন্দ্র প্রসাদের জন্মবার্ষিকী উপলক্ষে তাঁর প্রতিকৃতিতে পুষ্পার্ঘ্য অর্পণ করে শ্রদ্ধা জানান। রাষ্ট্রপতির পাশাপাশি রাষ্ট্রপতি ভবনের আধিকারিক ও কর্মীরাও দরবার হল-এ রাজেন্দ্র প্রসাদের প্রতিকৃতিতে পুষ্পার্ঘ্য অর্পণ করেন।
CG/BD/DM
(Visitor Counter : 51
পঞ্চায়েতিরাজমন্ত্রক
কেন্দ্রীয় গ্রামোন্নয়ন ও পঞ্চায়েতি রাজ মন্ত্রী শ্রী গিরিরাজ সিং পঞ্চায়েতি রাজ প্রতিষ্ঠানগুলির মাধ্যমে দীর্ঘস্থায়ী উন্নয়নের লক্ষ্যে স্থানীয় উদ্দেশ্য পূরণ সংক্রান্ত প্রতিবেদন প্রকাশ করেছেন
নয়াদিল্লি, ০৮ ডিসেম্বর, ২০২১
কেন্দ্রীয় গ্রামোন্নয়ন ও পঞ্চায়েতি রাজ মন্ত্রী শ্রী গিরিরাজ সিং পঞ্চায়েতি রাজ প্রতিষ্ঠানগুলির মাধ্যমে দীর্ঘস্থায়ী উন্নয়নের লক্ষ্যে স্থানীয় উদ্দেশ্য পূরণ সংক্রান্ত প্রতিবেদন প্রকাশ করেছেন। এই প্রতিবেদন প্রকাশ অনুষ্ঠানে বিভাগীয় প্রতিমন্ত্রী শ্রী কপিল মোরেশ্বর পাটিল উপস্থিত ছিলেন। শ্রী সিং গতকাল এক অনুষ্ঠানে এই প্রতিবেদন প্রকাশ করে গ্রাম পঞ্চায়েত উন্নয়ন পরিকল্পনা, নজরদারি ড্যাশবোর্ড এবং পঞ্চায়েতি রাজ প্রতিষ্ঠানগুলির নির্বাচিত সদস্য ও কর্মকর্তাদের দক্ষতা বৃদ্ধি ও প্রশিক্ষণে ট্রেনিং ম্যানেজমেন্ট পোর্টালের সূচনা করেন। ট্রেনিং ম্যানেজমেন্ট পোর্টাল সম্পর্কিত একটি ছোট পুস্তিকাও প্রকাশ করা হয়।
তথ্যমূলক এই প্রতিবেদন প্রকাশের জন্য শ্রী সিং মন্ত্রকের বিশেষজ্ঞ কমিটির প্রচেষ্টার প্রশংসা করেন। তিনি বলেন, এই প্রতিবেদন দীর্ঘস্থায়ী-ভিত্তিতে উন্নয়নের উদ্দেশ্যগুলি পূরণে কর্মপরিকল্পনা হিসাবে কাজ করবে। তিনি ২০৩০ সালের মধ্যে দীর্ঘস্থায়ী ভিত্তিতে উন্নয়নের উদ্দেশ্যগুলি পূরণে ভারতের অঙ্গীকারের কথাও উল্লেখ করেন। সার্বিক উন্নয়নের লক্ষ্যে শ্রী সিং পঞ্চায়েতি রাজ প্রতিষ্ঠানগুলিকে ব্যাপক বৃক্ষ রোপণ, অপুষ্টির সমস্যা দূরীকরণ, স্বাস্থ্য, শিক্ষা, জীবনযাপনের মানোন্নয়ন ও কর্মসংস্থানের সুযোগ-সুবিধা গড়ে তোলার মতো বিষয়ে আরও গুরুত্ব দেওয়ার আহ্বান জানান। গ্রামাঞ্চলে স্বাস্থ্য পরিষেবা প্রদান, পানীয় জল সরবরাহ ও পরিষ্কার-পরিচ্ছন্নতা বজায় রাখার ক্ষেত্রেও পঞ্চায়েত প্রতিষ্ঠানগুলির বড় ভূমিকা রয়েছে। তৃণমূল স্তরে আমূল পরিবর্তন নিয়ে আসার লক্ষ্যে প্রধানমন্ত্রীর পরিকল্পনা বাস্তবায়নে পঞ্চায়েতি রাজ প্রতিষ্ঠানের সব স্তরের কর্মকর্তা ও প্রতিনিধিদের আরও বেশি আন্তরিক হওয়ার পরামর্শ দেন। অনুষ্ঠানে প্রতিমন্ত্রী শ্রী পাটিল জীবন-জীবিকার সুযোগ বাড়াতে শিল্পোদ্যোগ গড়ে তোলা এবং কর্মসংস্থানের সুযোগ বাড়াতে পঞ্চায়েতি রাজ প্রতিষ্ঠানগুলির প্রতি আহ্বান জানান। পঞ্চায়েতি রাজ প্রতিষ্ঠানের মাধ্যমে দীর্ঘস্থায়ী উন্নয়নের লক্ষ্যে স্থানীয় উদ্দেশ্য পূরণ সংক্রান্ত প্রতিবেদন প্রকাশের প্রশংসা করে শ্রী পাটিল বলেন, এই প্রতিবেদন সমাজের প্রান্তিক শ্রেণীর মানুষের কল্যাণে যাবতীয় সুযোগ-সুবিধা পৌঁছে দেওয়ার ক্ষেত্রে এক রূপরেখা হিসাবে কাজ করবে। তিনি আরও বলেন, পঞ্চায়েতি রাজ প্রতিষ্ঠানের নির্বাচিত সদস্য ও কর্মকর্তাদের দক্ষতা বৃদ্ধির ফলে গ্রামাঞ্চলের সার্বিক অগ্রগতির পথ আরও সুগম হবে। সেই সঙ্গে, দারিদ্র্য দূর করাও সম্ভব হবে। মন্ত্রকের সচিব শ্রী সুনীল কুমার বলেন, এই প্রতিবেদন আগামী বছরগুলিতে গ্রামাঞ্চলের চালচিত্র পরিবর্তনে অত্যন্ত গুরুত্বপূর্ণ হয়ে উঠবে। মন্ত্রকের পক্ষ থেকে আজ যে দুটি ড্যাশবোর্ড চালু করা হয়েছে, তার ফলে অন্যান্য মন্ত্রক ও দপ্তরের পাশাপাশি, পঞ্চায়েতি রাজ মন্ত্রকের অংশীদাররাও লাভবান হবেন।
CG/BD/SB
(Visitor Counter : 380
কেন্দ্রীয়মন্ত্রিসভা
বস্ত্র ও তৈরি পোশাক রপ্তানিতে ছাড়ের সময়সীমা বাড়ানোর প্রস্তাবে মন্ত্রিসভার সায়
নয়াদিল্লি, ২৫ মার্চ, ২০২০
প্রধানমন্ত্রী শ্রী নরেন্দ্র মোদীর পৌরহিত্যে আজ কেন্দ্রীয় মন্ত্রিসভার বৈঠকে আগামী পয়লা এপ্রিল থেকে বস্ত্র ও রেডিমেড পোশাক রপ্তানির ক্ষেত্রে যাবতীয় কেন্দ্র ও রাজ্যস্তরীয় কর ও লেভিতে ছাড়ের সুবিধা বজায় রাখার প্রস্তাব অনুমোদিত হয়েছে। তবে, কর ছাড়ের এই সুবিধা রপ্তানিকৃত সামগ্রীর ওপর শুল্ক ও কর ছাড়ের যে কর্মসূচি রয়েছে, তার সঙ্গে সংযুক্ত না হওয়া পর্যন্ত পাওয়া যাবে।
বস্ত্র ও রেডিমেড পোশাকের জন্য বর্তমান শুল্ক ও কর ছাড় সংক্রান্ত কর্মসূচিটি নীতি-নির্দেশিকায় কোনোরকম পরিবর্তন ছাড়াই আগামী পয়লা এপ্রিল থেকে কার্যকর হচ্ছে। সেই সঙ্গে, রপ্তানিকৃত সামগ্রীর ওপর কর ছাড়ের সুবিধা সংক্রান্ত কর্মসূচিটির সঙ্গে কেন্দ্র ও রাজ্য স্তরীয় কর ও শুল্ক ছাড় কর্মসূচিটি সংযুক্তিকরণ না হওয়া পর্যন্ত বর্তমানে বস্ত্র মন্ত্রকের পক্ষ থেকে যে কর বা শুল্ক হার কার্যকর রয়েছে, তাও পরিবর্তিত থাকবে। বস্ত্র ও রেডিমেড পোশাকের ক্ষেত্রে কেন্দ্র ও রাজ্য স্তরীয় কর ছাড়ের এই সুবিধা আগামী ৩১শে মার্চের পরেও জারি থাকার ফলে বস্ত্র ক্ষেত্র লাভবান হবে বলে মনে করা হচ্ছে।
CG/BD/SB
(Visitor Counter : 75
বিজ্ঞানওপ্রযুক্তিমন্ত্রক
রেজেনেরোঁ আন্তর্জাতিক বিজ্ঞান ও প্রযুক্তি মেলা – আইএসইএফ –এ ভারত ৯টি গ্র্যান্ড অ্যাওয়ার্ড এবং ৮টি স্পেশাল অ্যাওয়ার্ড পেয়েছে
নতুন দিল্লি, ৩ জুলাই, ২০২১
রেজেনরোঁ আন্তর্জাতিক বিজ্ঞান ও প্রযুক্তি মেলায়  ভারতীয় অংশগ্রহণকারীরা ৯টি গ্যান্ড অ্যাওয়ার্ড এবং ৮টি স্পেশাল অ্যাওয়ার্ড পেয়েছেন। যে জিনের কারণে বায়োটিক প্রতিরোধী ক্ষমতা তৈরি হয় এবং চিকিৎসক ছাড়া সাধারণ মানুষ যে স্টেথোস্কোপ দিয়ে ফুসফুসের বিষয়ে তথ্য জানতে পারেন , এ ধরণের নানা বিষয় নিয়ে , ভারতীয় প্রতিনিধির সদস্যরা মেলায় উপস্থিত হয়েছিলেন। কেন্দ্রীয় বিজ্ঞান ও প্রযুক্তি দপ্তরের সচিব অধ্যাপক আশুতোষ শর্মা ভারতীয় প্রতিনিধি দলের ২৬ জন সদস্যের সঙ্গে কথা বলেছেন। বিশ্বের ৬৪টি দেশ এবং অঞ্চলের ১৮৩৩ জন উদীয়মান বিজ্ঞানী এই মেলায় অংশ নিয়েছিলেন।
এবছর ভার্চুয়ালী আইআরআইএস জাতীয় মেলা অনুষ্ঠিত হয়েছিল, যেখানে ৬৫ হাজার ছাত্রছাত্রী এবং বিজ্ঞান মনোস্কো তাঁদের নানা উদ্ভাবন নিয়ে উপস্থিত হন। আইআরআইএস মেলায় ২১টি বিভাগে অংশগ্রহণকারীরা তাঁদের উদ্ভাবন করা যে সব সামগ্রী নিয়ে এসেছিলেন, সেগুলিকে পরীক্ষা নিরীক্ষার পর আইএসইএফ –এ অংশগ্রহণকারীদের নাম বাছাই করা হয়। কেন্দ্রীয় বিজ্ঞান ও প্রযুক্তি দপ্তরের সহযোগিতায় ব্রডকমের অর্থানুকূল্যে আইআরআইএস জাতীয় মেলা অনুষ্ঠিত হয়। এই মেলায় ১০ – ১৭ বছর বয়সী বিদ্যালয়ের ছাত্রছাত্রীরা অংশ নিয়ে থাকেন।
ন্যাশনাল চিল্ড্রেন সায়েন্স কংগ্রেস, বৈজ্ঞানিক সংগ্রহশালাগুলির জাতীয় পরিষদের ব্যবস্থাপনায় অনুষ্ঠিত বিজ্ঞান মেলা, ন্যাশনাল কাউন্সিল অফ এডুকেশনাল রিসার্চ অ্যান্ড ট্রেনিং , কেন্দ্রীয় মধ্যশিক্ষা পর্ষদ আয়োজিত বিজ্ঞান প্রদর্শনী এবং জাতীয় স্তরে বিজ্ঞান মনস্কতায় উৎসাহ দেওয়ার জন্য ইন্সপায়ার কর্মসূচির সম্মিলিত উদ্যোগ হল আইআরআইএস।
ভারত যাতে সব থেকে ভালো মানের সামগ্রী নিয়ে আন্তর্জাতিক মঞ্চে উপস্থিত হতে পারে, ছাত্রছাত্রীরা যাতে এই মেলায় তাদের সব থেকে ভালো জিনিসটি উপস্থাপিত করতে পারে, সেটি নিশ্চিত করতে আইআরআইএস মেলার আয়োজন করা হয়। ভিন্ন ভিন্ন উদ্যোগগুলিকে মূল্যায়ন করে চূড়ান্ত সিদ্ধান্ত নেওয়া হয়। এক্ষেত্রে আইএসইএফ –এ ভারত থেকে যতজন অংশগ্রহণ করেন, তাঁদের মধ্যে ৭০ শতাংশ ছাত্রছাত্রী আর বাকি ৩০ শতাংশ বিভিন্ন বিজ্ঞান মেলায় বাছাই করা প্রথম ৫ জন অংশগ্রহণকারী।
CG/CB/SFS
(Visitor Counter : 127
পর্যটনমন্ত্রক
পর্যটন মন্ত্রকের দেখ আপনা দেশ সিরিজে গুজরাটকে নিয়ে ওয়েবিনার “ভোকাল ফর লোকাল : স্থানীয় মানুষের ক্ষমতায়ণ”
নতুন দিল্লি, ১৪ ফেব্রুয়ারী, ২০২১
পর্যটন মন্ত্রকের দেখ আপনা দেশ সিরিজের ৭৬তম ওয়েবিনার শনিবার অনলাইনে প্রদর্শিত হয়েছে। এবারের ওয়েবিনারের মূল বিষয় ছিল – গুজরাট ভ্রমণের অভিজ্ঞতা তুলে ধরা। ওয়েবিনারের শিরোনাম ছিল ‘ভোকাল ফর লোকাল : স্থানীয় মানুষের ক্ষমতায়ণ’। উল্লেখকরা যেতে পারে, স্থানীয় মানুষের আর্থিক স্বচ্ছলতার ক্ষেত্রে পর্যটন শিল্পের বড় ভূমিকা রয়েছে। কর্মসংস্থান সৃষ্টি, নতুন কাজের সুযোগ, জীবনযাপনের মানোন্নয়ন এবং পর্যটনের মাধ্যমে স্থানীয় এলাকার অগ্রগতির ক্ষেত্রে বিভিন্ন ধরনের শিল্পোদ্যোগের প্রসার ঘটানো হয়ে থাকে। স্বাভাবিক ভাবেই এই ওয়েবিনারে কেভাডিয়া অঞ্চলের স্থানীয় মানুষের ক্ষমতায়ণের বিভিন্ন দিক নিয়ে আলোচনা হয়েছে। উল্লেখ করা যেতে পারে, গুজরাটের কেভাডিয়ায় স্ট্যাচু অফ ইউনিটি রয়েছে, যা সাম্প্রতিক সময়ে পর্যটকদের কাছে আকর্ষণের কেন্দ্রবৃন্দ হয়ে উঠেছে। এছাড়াও গুজরাটের বয়ন শিল্প পর্যটকদের কাছে অন্যতম আকর্ষণের বিষয়। বয়ন ও কারু শিল্পের সুপ্রাচীন পরম্পরা স্থানীয় মানুষের কর্মসংস্থানের অন্যতম উপায়। এই বয়ন শিল্প না কেবল স্থানীয় মানুষের কর্মসংস্থানের সুযোগ এনে দিয়েছে, সেই সঙ্গে বহু শতাব্দী প্রাচীন শিল্পকর্ম ও হস্তশিল্পের সংরক্ষণে গুরুত্বপূর্ণ ভূমিকা পালন করে চলেছে।
এই ওয়েবিনার উপস্থাপন করেন আঞ্চলিক পর্যায়ে ভ্রমণ গাইড শ্রী গৌতম বি পোপাট। ভারতীয় বিমানবাহিনীর প্রাক্তন এই কর্মীর পর্যটনের ক্ষেত্রে গভীর আগ্রহ রয়েছে। ওয়েবিনারে শ্রী পোপাট বলেছেন, গুজরাটের বয়ন শিল্পের এক সমৃদ্ধ ও গৌরবময় ইতিহাস রয়েছে। এই ইতিহাসের সঙ্গে জড়িয়ে রয়েছে স্থানীয় মানুষের পরম্পরাও। কেভাডিয়া সম্পর্কে বিস্তারিত বিবরণী পেশ করেন শ্রী ময়ূর সিন্ রাহুল।
গুজরাটে কেভাডিয়া, যেখানে ১৮২ মিটার উচ্চতা বিশিষ্ট ভারতের লৌহপুরুষ সর্দার বল্লভভাই প্যাটেলের স্ট্যাচু রয়েছে, সেই এলাকাটি নর্মদা জেলার সাতপুরা ও বিন্ধাঞ্চল পর্বতমালার মাঝখানে অবস্থিত। পর্যটকদের কাছে আকর্ষণের কেন্দ্রবৃন্দু হয়ে ওঠা স্ট্যাচু অফ ইউনিটি থেকে আশেপাশের সবুজায়িত বিস্তীর্ণ অঞ্চলের প্রাকৃতিক মনোরম শোভা উপলব্ধি করা যায়। এছাড়াও নর্মদা নদীর অববাহিকা এবং সর্দার সরোবর বাঁধের দৃশ্য প্রত্যক্ষ করা যায়। ইতিমধ্যেই আমেদাবাদ থেকে স্ট্যাচু অফ ইউনিটি পর্যন্ত সি-প্লেন পরিষেবা শুরু হয়েছে। কেভাডিয়া অঞ্চলটিকে সব বয়সের মানুষের কাছে এক যথার্থ ফ্যামেলি ডেস্টিনেশন হিসেবে গড়ে তোলা হয়েছে।
ওয়েবিনারে দ্বিতীয় পর্বে গুজরাটের বয়ন শিল্পের সমৃদ্ধ ঐতিহ্যকে তুলে ধরা হয়। সিন্ধু সভ্যতার সময় থেকেই বস্ত্র ও পোশাক ভারতীয় ঐতিহ্যের একটি অবিচ্ছেদ্য অঙ্গ। রাজ্যের কচ্ছ, পতন, আমেদাবাদ, সুরেন্দ্র নগর, সুরাত, জামনগর, ভারূচ ও উদ্ভাদা বস্ত্র ও সূচি শিল্পের অন্যতম কেন্দ্র। শতাব্দী প্রাচীন বয়ন শিল্পের সংরক্ষণ ও ঐতিহ্যের সুরক্ষায় স্থানীয় হস্ত ও কারু শিল্পীদের সরকারি ও বেসরকারি প্রতিষ্ঠানের পক্ষ থেকে প্রশিক্ষণ দেওয়া হয়েছে। এমনকি শিল্পীদের জন্য কর্ম শিবির ও বিশেষ ভ্রমণ কর্মসূচীরও আয়োজন করা হয়েছে।
ইলেকট্রনিক্স ও তথ্যপ্রযুক্তি মন্ত্রকের জাতীয় ই-প্রশাসন দপ্তরের কারিগরি সহায়তায় দেখ আপনা দেশ ওয়েবিনার সিরিজগুলি আয়োজন করা হয়ে থাকে। এবারের ওয়েবিনার পর্যটন মন্ত্রকের সোসাল মিডিয়া প্ল্যাটফর্মগুলিতেও দেখানো হয়েছে। পরবর্তী ওয়েবিনার আগামী ২০ ফেব্রুয়ারি আয়োজন করা হয়েছে।
প্রধানমন্ত্রীরদপ্তর
দ্বিতীয় ভারত-অস্ট্রেলিয়া শিখর সম্মেলনে প্রধানমন্ত্রী শ্রী নরেন্দ্র মোদীর উদ্বোধনী মন্তব্য
নয়াদিল্লি, ২১ মার্চ, ২০২২
আমার প্রিয় বন্ধু স্কট, নমস্কার!
নির্বাচনে জয়লাভ এবং হোলি উৎসব উপলক্ষে আপনার শুভেচ্ছা পেয়ে আমি কৃতজ্ঞ।
সমস্ত ভারতীয়ের তরফ থেকে নিউ সাউথওয়েল্স এবং কুইন্সল্যান্ডে বন্যায় জীবন এবং সম্পত্তি হানিতে আমি আমার সমবেদনা ব্যক্ত করতে চাই।
আমাদের শেষ ভার্চুয়াল শিখর বৈঠকে আমাদের সম্পর্ককে একটি সর্বাত্মক, কৌশলগত সহযোগিতায় উত্তীর্ণ করতে পেরেছি। দুটি দেশের মধ্যে বার্ষিক শিখর বৈঠকের গঠন প্রক্রিয়া আমরা স্থির করছি। আমাদের সম্পর্কের নিয়মিত পর্যালোচনার ক্ষেত্রে এটি একটি গঠনতান্ত্রিক কৌশল হিসেবে গড়ে উঠবে।
মাননীয়,
গত কয়েক বছরে আমাদের সম্পর্ক উল্লেখযোগ্য প্রসার লাভ করেছে। বাণিজ্য এবং বিনিয়োগ, প্রতিরক্ষা এবং নিরাপত্তা, শিক্ষা এবং উদ্ভাবন, বিজ্ঞান এবং প্রযুক্তি এই সমস্ত ক্ষেত্রেই আমাদের দৃঢ় সহযোগিতা রয়েছে। কোভিড-১৯ গবেষণা, পুনর্নবীকরণযোগ্য শক্তি, জল ব্যবস্থাপনা এবং গুরুত্বপূর্ণ খনিজ উপাদানের ক্ষেত্রে আমাদের সহযোগিতা উত্তরোত্তর বৃদ্ধি পেয়েছে।
বেঙ্গালুরুতে সেন্টার ফর এক্সেলেন্স ফর ক্রিটিক্যাল অ্যান্ড ইমার্জিং টেকনোলজি পলিসি স্থাপনের ঘোষণাকে আমি আন্তরিকভাবে স্বাগত জানাচ্ছি। সাইবার এবং জটিল এবং উদ্ভুত প্রযুক্তির ক্ষেত্রে আমাদের মধ্যে উন্নত সহযোগিতা সমন্বয় রয়েছে ধরে নেওয়া যায়। আমাদের মধ্যেকার অনুরূপ মূল্যবোধ সম্পন্ন দেশগুলির এই সমস্ত উদ্ভুত প্রযুক্তির ক্ষেত্রে উপযুক্ত বিশ্বমান গ্রহণ করা দায়িত্ব হিসেবে দেখা উচিত।
মাননীয়,
এক্ষেত্রে আমাদের সর্বাত্মক আর্থিক সহযোগিতা চুক্তি- সিইসিএ নিয়ে আপনি যা বলেছেন সে ব্যাপারে আমিও বলতে চাই যে খুবই অল্প সময়ের মধ্যে অসাধারণ অগ্রগতি লাভ করা গেছে। আমার দৃঢ় বিশ্বাস যে অবশিষ্ট বিষয়গুলির ক্ষেত্রেও আমরা শীঘ্রই সহমতে পৌঁছাতে পারবো। সিইসিএ-র অগ্রিম সম্পাদন আর্থিক সহযোগিতা, আর্থিক পুনরুদ্ধার এবং আর্থিক সুরক্ষার ক্ষেত্রে গুরুত্বপূর্ণ।
চর্তুমুখী নিরাপত্তা ডায়লগ- কোয়াডের ক্ষেত্রে আমাদের মধ্যে ভালো সমন্বয় রয়েছে এবং এই সমন্বয় উন্মুক্ত, খোলামেলা ভারত-প্রশান্ত মহাসাগরীয় এলাকার ক্ষেত্রে আমাদের দায়বদ্ধতা এবং সহযোগিতার মধ্যে দিয়ে তা প্রতিফলিত হয়। কোয়াডের সাফল্য আঞ্চলিক এবং বিশ্ব সুস্থিতির ক্ষেত্রে খুবই গুরুত্বপূর্ণ।
মাননীয়,
ভারতের প্রাচীন প্রত্ন সামগ্রী ফিরিয়ে দেওয়ার ক্ষেত্রে আপনি উদ্যোগ নেওয়ায় আপনাকে আমি বিশেষ করে ধন্যবাদ জানাতে চাই। আপনার ফিরিয়ে দেওয়া প্রাচীন প্রত্ন সামগ্রীর মধ্যে রয়েছে কয়েকশো বছরের প্রাচীন প্রতিমা এবং রাজস্থান, পশ্চিমবঙ্গ, গুজরাট, হিমাচল প্রদেশ সহ ভারতের বিভিন্ন রাজ্যগুলি থেকে বেআইনীভাবে চোরাচালান হয়ে যাওয়া ছবি। সমস্ত ভারতীয়ের তরফ থেকে এজন্য আমি আপনাকে বিশেষভাবে সাধুবাদ জানাতে চাই। এই যাবতীয় প্রতিমা এবং অন্য যেসব সামগ্রী ফিরিয়ে দিয়েছেন তা তাদের সুনির্দিষ্ট জায়গাতেই ফেরত পাঠানো হবে। এই উদ্যোগ নেওয়ার জন্য পুনরায় আমি সর্বান্তকরণে আপনাকে কৃতজ্ঞতা জানাচ্ছি।
ক্রিকেট বিশ্বকাপে অস্ট্রেলিয়া মহিলা টিমের অসাধারণ সাফল্যের জন্য অনেক অভিনন্দন। শনিবারের ম্যাচে অস্ট্রেলিয়া জিতেছে। তবে প্রতিযোগিতা এখনও শেষ হয়নি। দু-দেশের দলের প্রতি আমার শুভেচ্ছা রইল।
মাননীয়,
আপনার সঙ্গে আজ মত-বিনিময়ের সুযোগ পেয়ে আমি আমার আনন্দ প্রকাশ করছি।
গণ-মাধ্যমের বন্ধুদের ধন্যবাদ জানিয়ে উদ্বোধনী সভায় আমি আমার বক্তব্যে ইতি টানছি। এরপর কয়েক মুহূর্তের বিরতি। আলোচ্যসূচির অন্য বিষয়ে আমি আমার বক্তব্য জানাবো।
প্রধানমন্ত্রী মূল ভাষণটি হিন্দিতে দিয়েছেন।
PG/AB/NS
(Visitor Counter : 68